Perquè una proposta de conveni es consideri acceptada per la junta es necessiten les majories següents:
a ) El 50 per cent del passiu ordinari, quan la proposta de conveni contingui quitaments iguals o inferiors a la meitat de l'import del crèdit; esperes, ja siguin de principal, d'interessos o de qualsevol altra quantitat deguda, amb un termini no superior a cinc anys; o, en el cas de creditors diferents dels públics o els laborals, la conversió de deute en préstecs participatius durant el mateix termini.
No obstant el que disposa el paràgraf anterior, quan la proposta consisteixi en el pagament íntegre dels crèdits ordinaris en un termini no superior a tres anys o en el pagament immediat dels crèdits ordinaris vençuts amb un quitament inferior al vint per cent, n'hi ha prou que voti a favor seu una porció del passiu superior a la que hi voti en contra.
A aquests efectes, en els supòsits de proposta anticipada i de tramitació escrita, els creditors, si s'escau, han de manifestar el seu vot en contra¡amb els mateixos requisits que preveu per a les adhesions l'article 103 i en els terminis, segons sigui el cas, dels articles 108 i 115 bis.
b ) El 65 per cent del passiu ordinari, quan la proposta de conveni contingui esperes amb un termini de més de cinc anys, però en cap cas superior a deu; quitaments superiors a la meitat de l'import del crèdit, i, en el cas de creditors diferents dels públics o els laborals, la conversió de deute en préstecs participatius pel mateix termini i a les altres mesures que preveu l'article 100.
Als efectes del còmput de les majories que preveu l'apartat anterior, es consideren inclosos en el passiu ordinari del concurs els creditors privilegiats que votin a favor de la proposta.
L'aprovació del conveni implica l'extensió dels seus efectes als creditors ordinaris i subordinats que no hi hagin votat a favor, sense perjudici del que disposa l'article 134.
Si no s'assoleixen les majories exigides, s'entén que el conveni sotmès a votació queda rebutjat.
Perquè es consideri acceptada per la junta una proposta de conveni són necessàries les majories següents:
a ) Si hi ha votat a favor almenys un 50 per cent del passiu ordinari, queden sotmesos als quitaments iguals o inferiors a la meitat de l'import del crèdit; a les esperes, ja siguin de principal, d'interessos o de qualsevol altra quantitat deguda, amb un termini no superior a cinc anys; o, en el cas de creditors diferents dels públics o els laborals, a la conversió de deute en préstecs participatius durant el mateix termini.
No obstant el que disposa el paràgraf anterior, quan la proposta consisteixi en el pagament íntegre dels crèdits ordinaris en termini no superior a tres anys o en el pagament immediat dels crèdits ordinaris vençuts amb un quitament inferior al vint per cent, és suficient que voti a favor seu una porció del passiu superior a la que hi voti en contra.
A aquests efectes, en els supòsits de proposta anticipada i de tramitació escrita, els creditors han de manifestar, si s'escau, el seu vot en contra amb els mateixos requisits que preveu per a les adhesions l'article 103 i en els terminis, segons sigui el cas, dels articles 108 i 115 bis.
b ) Si hi ha votat a favor un 65 per cent del passiu ordinari, queden sotmesos a les esperes amb un termini de més de cinc anys, però en cap cas superior a deu; als quitaments superiors a la meitat de l'import del crèdit, i, en el cas de creditors diferents dels públics o els laborals, a la conversió de deute en préstecs participatius pel mateix termini i a les altres mesures que preveu l'article 100.
El que disposa aquest article s'entén sense perjudici de les majories addicionals que, per a l'extensió dels seus efectes a creditors privilegiats, siguin exigibles d'acord amb el que preveu l'article 134.
No obstant el que disposa el paràgraf anterior, quan la proposta consisteixi en el pagament íntegre dels crèdits ordinaris en un termini no superior a tres anys o en el pagament immediat dels crèdits ordinaris vençuts amb quitament inferior al vint per cent, és suficient que voti a favor seu una porció del passiu superior a la que voti en contra.
A aquests efectes, en els supòsits de proposta anticipada i de tramitació escrita, els creditors, si s'escau, han de manifestar el seu vot en contra amb els mateixos requisits previstos per a les adhesions a l'article 103 i en els terminis, segons sigui el cas, dels articles 108 i 115 bis.
No obstant el que disposa el paràgraf anterior, quan la proposta consisteixi en el pagament íntegre dels crèdits ordinaris en un termini no superior a tres anys o en el pagament immediat dels crèdits ordinaris vençuts amb quitança inferior al vint per cent, és suficient que hi voti a favor una part del passiu ordinari superior a la que hi voti en contra.
A aquests efectes, en els supòsits de tramitació escrita, els creditors contraris a aquestes propostes han de manifestar, si s'escau, el seu vot en contra amb els mateixos requisits previstos per a les adhesions a l'article 103 i en els terminis dels articles 108 i 115 bis d'aquesta Llei.
Perquè es consideri acceptada per la junta una proposta de conveni és necessari el vot favorable de la meitat, com a mínim, del passiu ordinari del concurs.
No obstant el que disposa el paràgraf anterior, quan la proposta consisteixi en el pagament íntegre dels crèdits ordinaris en un termini no superior a tres anys o en el pagament immediat dels crèdits ordinaris vençuts amb un quitament inferior al vint per cent, és suficient que voti a favor seu una porció del passiu ordinari superior a la que hi voti en contra.
Perquè es consideri acceptada una proposta anticipada de conveni és necessària, en tot cas, l'adhesió de creditors que titulin crèdits per un import, com a mínim, de la meitat del passiu ordinari del concurs.
Als efectes del còmput de les majories a cada votació, es consideren inclosos en el passiu ordinari del concurs els creditors privilegiats que votin a favor de la proposta.